Afrika mentaliteit vier weer hoogty onder studente in SA – Unisa leerders eis dat gratis handboeke en skootrekenaars voorsien word vir studies | SAUK.co.za - Nuus.info
Die Hooggeregshof in Pretoria het die Universiteit van SA ‘n interdik toegestaan teen die studente wat sedert verlede Maandag registrasies verhoed het by die instelling.
Die interdik verhoed enige persoon om binne 50 meter van enige ingang van Unisa te betoog, personeel en ander studente te verhoed om die perseel te betree.
‘n Verbod is geplaas op enige wapens, sambokke, knopkieries, hamers, assegaaie of messe aan hulle lyf te dra. Dit sal vanaf Maandag duidelik word of daar gehoor gegee gaan is aan die hofbevel.
Soos vroeër berig, onderhandelinge tussen die radikale National Student Representative Council (NSRC) en die universiteit owerheid het op ’n dooipunt uitgeloop en het die owerheid besluit om eerder sy deure tydelik te sluit.
Die sluiting is van toepassing op al Unisa se kampusse regoor Suid-Afrika, aangesien die owerheid onwrikbaar is dat hy nie groter getalle studente kan huisves nie.
Die Universiteit van Suid-Afrika (Unisa) kan 380,000 studente inneem en kan jaarliks sowat 54,000 nuwe studente aanvaar, maar kan nie voldoen aan die radikale groep se eis om alle aansoekers te akkommodeer nie.
Unisa oorweeg dit om ’n bykomende 10,000 studente te aanvaar, maar sal eers die implikasies daarvan moet evalueer.
Kenners wys daarop dat die moontlikheid al groter word dat die universiteite van die land, een na die ander, hulle deure permanent sal moet sluit as die onuitvoerbare eise voortduur.
Intussen het die studenteraad van Unisa se Sunnyside-kampus in Pretoria gedreig om te begin staak indien daar nie aan die eise van die studenteorganisasie Sasco gehoor gegee word nie.
Hoopvolle studente het verlede Maandag die sypaadjies buite die universiteit se kampus in Pretoria vol gesit in die hoop dat die hekke oopgemaak sal word nadat die instansie gesluit is weens die dreigende staking. Die polisie was teenwoordig om die situasie te monitor waar die voornemende studente onder bome en sambrele skuiling teen die son gevind het.
Martin Ramotshela, woordvoerder van die universiteit, het gesê die universiteit het intussen op die eise van die studente gereageer. Sasco het ŉ lys van eise ingedien, insluitend dat studente van handboeke en skootrekenaars voorsien word.
Ramotshela sê sommige van die kwessies wat deur die studente geopper is, is opgelos en daar is ingestem dat die skootrekenaars aan hulle gelewer sal word voor die akademiese jaar begin.
Hy sê egter van die studente se eise het intussen uitgebrei en nou soek hulle meer as wat hulle aanvanklik geëis het. “Die ooreenkoms was dat hulle wil hê skootrekenaars moet voorsien word en dit is nou gedoen. Nou wil hulle hê skootrekenaars én dat handboeke voorsien moet word. Dit is ŉ kwessie vir die nasionale finansiële hulpskema vir studente (NSFAS), dit is nie ons kwessie nie,” sê Ramotshela.
Lundi Nhlenyama, voorsitter van Sasco, hou vol handboeke en skootrekenaars is noodsaaklike hulpbronne vir studiedoeleindes.
Oor die kwessie van kwalifikasies wat gestaak is, sê Ramotshela dit is ŉ ongelukkige voorval. “Ons kan dié voorval bevestig. Ons het die fout gemaak om programme op die stelsel te laai wat nog nie akkreditasie van die SA Kwalifikasieowerheid (Saqa) ontvang het nie, maar die universiteit het intussen ingegryp om die saak te beredder,” sê hy.
Ramotshela sê in sommige gevalle is die kwalifikasies intussen geakkrediteer en in ander gevalle is aanbiedinge gemaak aan die studente wat hierdeur geraak is. Hy sê die universiteit is tans in gesprek met Saqa oor die kwalifikasies wat nié geakkrediteer is nie en hopelik sal die probleem nog hierdie semester of vroeg volgende semester opgelos word.
Nhlenyama blameer Unisa se administrasieproses en sê daar is studente wat oorbruggingskursusse gedoen het, maar nou deur die universiteit geweier word weens ŉ tekort aan plek.
Studente eis ook dat ŉ inbelsentrum op die been gebring word om studente met hul aansoeke te help. Studente kan glo nie die universiteit telefonies bereik om aansoekprobleme uit te stryk nie en daar is niemand om hulle te help wanneer hulle probleme met die aanlynstelsel ervaar nie. Dit lei daartoe dat studente dikwels ver moet reis en in groot getalle na die Unisa-kampus stroom om aansoekprobleme uitgesorteer te kry.
Ramotshela sê die universiteit sal met studente in gesprek tree. “Ek kan bevestig daar is al met die studenteleierskap gekommunikeer en ons is besig om ŉ tyd en plek te bepaal vir ŉ ontmoeting.”
Intussen is dit bekend gemaak dat die strydbyl tussen studente en bestuur op Unisa-kampusse landwyd vir eers tot ’n stilstand gekom het.
Die NSRC en die Unisa het Saterdag ‘n ooreenkoms geteken, waarna die studente staking nietig verklaar het. Verder het Unisa aangekondig dat hul weer Maandag normaal sal funksioneer.
Die deurbraak is deur die partye tydens onderhandelings binne die universiteit te wee gebring; sowel as die betrokkenheid van die Departement van Hoër Onderwys en Opleiding, met die fokus op die registrasie-uitdagings by Unisa, wat akkreditasie, inskrywingsbeplanning, verskaffing van skootrekenaars ens insluit.
‘N Handjievol studente, hoewel huiwerig om met die media te praat, het gesê hulle kon Saterdag tot middag toegang tot die Sunnyside-kampus kry.
Bronne: Vryburger, Maroela Media en Pretoria Nuus
« Onbevoegde personeel werksaam by Spoortnet asook die versuim om instandhouding en herstelwerk te doen, is oorsaak van noodlottige treinbotsing
Suid-Afrika sit sonder ’n president, en niemand weet wie is in beheer van die ‘reënboog’ republiek in wording nie. »